Danaos
Store norske leksikon,Religion og filosofi,Historiske religioner,Gresk religion
Danaos er en konge i gresk mytologi. Han er beskrevet i Aiskhylos' tragedie De som søker beskyttelse (Hiketidene).
Danaos stammet fra Egypt, men flyktet derfra med sine femti døtre (danaidene) for å unngå sin bror Aigyptos. Han kom til Argos, hvor han ble konge. Men Aigyptos' femti sønner forfulgte Danaos, og han måtte gi dem sine døtre til ekte. Til hevn gav Danaos hver av døtrene en dolk, og alle utenom Hypermestra drepte sine ektemenn på bryllupsnatten.Hypermestras mann, Lynkevs, hevnet siden sine brødre ved å drepe Danaos og hans 49 døtre. Danaidene fikk i underverdenen den straff å stadig øse vann i et bunnløst kar (danaidenes kar). Les mer i Store norske leksikon Aiskhylos Lynkevs